armvectores/hy_wikipedia_2023 huggingface dataset:
ԵՄ պայմանագրի 50-րդ հոդված

ԵՄ պայմանագրի 50-րդ հոդված (անգլ.՝ Article 50 of the Treaty on European Union), ԵՄ իրավունքի մաս, որը նկարագրում է գործընթացը, թե ինչպես ԵՄ անդամ պետությունները կարող են դուրս գալ Միության կազմից։ Հոդվածի մասին հիշատակումները էլ ավելի ակտիվացան, երբ 2016 թվականի հունիսին 23-ին Մեծ Բրիտանիայում տեղի ունեցավ Մեծ Բրիտանիայի՝ Եվրոպական միությունում անդամակցության հարցով հանրաքվեն, որի ժամանակ բրիտանացիների 51,89%-ը կողմ քվեարկեց Բրեքսիթին։ Մեծ Բրիտանիան սույն հոդվածը կիրառել է 2017 թվականի մարտի 29-ին։
Երբ կիրառվում է հոդված 50-ը, կողմերն ունեն երկամյա ժամկետ՝ ավարտելու բանակցությունները։ Եթե բանակցությունների արդյունքներով հնարավոր չի լինում կնքել համաձայնություն, ապա անդամ պետությունը «ձեռնունայն» հեռանում է։ Այս նորմը միջազգային հարաբերություններում ընդունված է, որը փորձում է հեռացող պետությանը թողնել ձեռնունայն։ Արդյունքում դուրս է գալիս այնպես, որ միայն հեռացող երկիրն է ունենում թե քաղաքական, և թե առևտրաարդյունաբերական կորուստներ։
ԵՄ պայմանագրի 50-րդ հոդվածը ոչ պաշտոնապես անվանում են նաև Լիսաբոնի պայմանագրի 50-րդ հոդված, որը, էական փոփոխություններ է կատարել ԵՄ ինստիտուցիոնալ կառուցակարգում և չի համարվում իրավական առանձին փաստաթուղթ։


== 50-րդ հոդվածը ==
Լիսաբոնի պայմանագրի 49A հոդվածը, որը ուժի մեջ է մտել 2009 թվականի դեկտեմբերի 1-ին, առաջին անգամ սահմանեց ԵՄ կազմից ինքնակամ դուրս գալու գործընթացը։ Այդ գործընթացը ներկայացված է պայմանագրի 50-րդ հոդվածում, որտեղ ասվում է։

Սա ԵՄ պայմանագրի 50-րդ հոդվածի ամբողջական տեքստն է։ Սկզբնապես, այս տեքստը ներառված է եղել Լիսաբոնի պայմանագրի 58-րդ կետում։


== Ծանոթագրություններ ==
Տիխոլա

Տիխոլա (իսպ.՝  Tíjola), բնակավայր և մունիցիպալիտետ Իսպանիայում, գտնվում է Ալմերիա պրովինցիայում (Անդալուսիա) ինքնավար համայնքում)։ Մունիցիպալիտետ գտնվում է Վալ Դել Ալմանսորա շրյանի կազմում։ Զբաղեցնում է 70 կմ²։ Բնակշության թիվը 3955 մարդ (2010 թվականին)։ Հեռավորությունը պրովինցիայի վառչական կենտրոնից 165 կմ։


== Ժողովրդագրություն ==


== Արտաքին հղումներ ==
Պաշտոնական կայք
Tíjola
Tíjola Archived 2006-08-19 at the Wayback Machine.
Tíjola Archived 2006-06-29 at the Wayback Machine.
Գրազ (այլ կիրառումներ)

Գրազ, կարող է վերաբերել՝

Գրազ (պատմվածք) - Անտոն Չեխովի պատմվածքը։
Գրազ (ֆիլմ, 2008) - ռեժիսոր Նատալյա Պետրովնայի կողմից 2008 թվականին նկարահանված ռուսական դրամատիկական թրիլեր։ Սյուժեն հիմնված է Անտոն Պավլովիչ Չեխովի համանուն պատմվածքի վրա։
Զերնեբ

Զերնեբ, գյուղ Արևմտյան Հայաստանում, Խարբերդի վիլայեթի Մալաթիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Կարինե Բարոյան

Կարինե Մինասի Բարոյան (օգոստոսի 11, 1966, Երևան, Հայաստան), հայ բժիշկ, բժշկական գիտությունների թեկնածու(2003), դոցենտ(2005)։ Երևանի Մխիթար Հերացու անվան պետական բժշկական համալսարանի ընդհանուր բժշկության ֆակուլտետի դեկան, նորմալ անատոմիայի ամբիոնի վարիչ։


== Կենսագրություն ==
Կարինե Բարոյանը ծնվել է 1966 թվականի օգոստոսի 11-ին Երևանում։ 1973-1983 թվականներին սովորել է Երևանի թիվ 86 միջնակարգ դպրոցում։ 1984 թվականին ընդունվել է Երևանի պետական բժշկական ինստիտուտ, որն ավարտել է 1990 թվականին։ 
1990-1991 թթ. -Լենինականի ՍԷԿ-ում՝ դպրոցական հիգիենիստ,
1991- 1992 թթ. – ԵՊԲՀ նորմալ անատոմիայի ամբիոն՝ ասիստենտ հայցորդ,
1992-2004 թթ. – ԵՊԲՀ նորմալ անատոմիայի ամբիոն՝ ասիստենտ,
2004 թ. - ԵՊԲՀ նորմալ անատոմիայի ամբիոն՝ դոցենտ,
2005-2006 թթ.- ԵՊԲՀ ստոմատոլոգիական ֆակուլտետի դեկանի տեղակալ,
2006-23.08.2011 թթ. - ԵՊԲՀ ստոմատոլոգիական ֆակուլտետի դեկան,
20.05. - 28.12.2011 թթ. - ԵՊԲՀ նորմալ անատոմիայի ամբիոնի վարիչի պաշտոնակատար,
28.12.2011 -29.12.2016 թթ.- ԵՊԲՀ նորմալ անատոմիայի ամբիոնի վարիչ,
09.10.2016 թ. – ԵՊԲՀ ուսումնամեթոդական վարչության պետ,
29.12.2016 թ. - ԵՊԲՀ նորմալ անատոմիայի ամբիոնի վարիչի պաշտոնակատար,
2018 թ․ մինչ օրս ԵՊԲՀ ընդհանուր բժշկության ֆակուլտետի դեկան։


== Գիտական գործունեություն ==
1999 թ.- ՀՀ մորֆոլոգների ասոցիացիայի անդամ,
2003 թ.- պաշտպանել է թեկնածուական ատենախոսություն՝ ստանալով բժշկական գիտությունների թեկնածուի գիտական աստիճան,
2005 թ. - դոցենտի գիտական կոչում՝ բժշկագիտություն մասնագիտությամբ,
2006 թ.- ԵՊԲՀ գիտակորդինացիոն խորհրդի անդամ,
2006 թ.- ԵՊԲՀ « Տեսական բժշկություն» մասնագիտական խորհրդի անդամ,
2014 թ.- դոկտորական ատենախոսության պլան անոտացիայի հաստատում։


== Ծանոթագրություններ ==
(471) Պապագենա

(471) Պապագենա (անգլ.՝ Papagena), աստերոիդ աստերոիդների հիմնական գոտում։ Հայտնաբերվել է 1901 թվականի հունիսի 7-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 2,887181 ա. մ., առավելագույնը մոտենում է 2,2155 ա. մ. հեռավորության վրա և հեռանում 3,5589 ա. մ., իսկ Երկրի ուղեծրին Պապագենա աստերոիդը նվազագույնը մոտենում է 1,2516 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1791,88 երկրային օրվա ընթացքում, իր ուղեծրով շարժվելով միջինում 0,200906 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,98° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(471) Պապագենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շիրոկոպոլե (գյուղ, Էնգելսկի շրջան)

Շիրոկոպոլե (ռուս.՝ Широкополье), գյուղ Ռուսաստանի Սարատովի մարզի Էնգելսկի շրջանի կազմում։
Բնակչությունը 2002 թվականին գրանցված տվյալներով կազմում էր 781 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալի դու Ժուրուայի մարզ

Վալի դու Ժուրուայի ագլոմերացիա (պորտ.՝ Mesorregião do Vale do Juruá), վարչական մեզոշրջան Բրազիլիայում մտնում է Ակրի նահանգի մեջ։ Բնակչությունը կազմում է 197 901 մարդ 2007 թվականի տվյալով։ Զբաղեցված տարածքը 74965.417 կմ²։ Բնակչության խտությունը 2.6 մարդ/կմ²։


== Մարզի կազմ ==
Մարզի կազմի մեջ մտնում են հետևյալ մունցիպալիտետները.

Կառուզիու դու Սուլ
Տարաուակա
Ռեսլմանիա 33

«Ռեսլմանիա 33» (անգլ.՝ WrestleMania 33), «WWE» կազմակերպության 33-րդ ամենամյա «Ռեսլմանիա» պրոֆեսիոնալ ըմբշամարտի (ռեստլինգ) փեյ-փեր-վյու իրադարձություն։ Անցկացվել է 2017 թվականիի ապրիլի 2-ին՝ Օռլանդոյի «Քեմփինգ Ուորլդ սթեդիում» ամերիկյան ֆուտբոլի մարզադաշտում։
Իրադարցության շրջանակներում անցկացվեցին տասներեք հանդիպումներ, որոնցից երեքը տեղի ունեցավ նախաշոուի ժամանակ։ Շոուն առաջինն էր «Ռեսլմանիա 29»-ից ի վեր, որոմ խաղարկվեցին երկու ծանրքաշային տիտղոսներ՝ WWE և WWE ունիվերսալ չեմպիոնական տիտղոսները, որոնք 2016 թվականի ապրանքանիշային ընդլայնումից հետո  դարձել էին համապատասխանաբար «Raw» և «SmackDown» ապրանքանիշների առաջնային տիտղոսները։ 5 ժամ 11 րոպե տևողությամբ «Ռեսլմանիա 33»-ը դարձավ ընկերության կողմից երբևէ ցուցադրված ամենաերկար շոուն։
«WWE»-ի պնդմամբ, իրադարձությանը մասնակցել է 75 245 հանդիսատես։


== Արդյունքներ ==


== Ծանոթագրություններ ==


== Արտաքին հղումներ ==
Ռեսլմանիայի պաշտոնական կայքը(անգլ.)
WWE պաշտոնական կայք(անգլ.)
Տեհկվեռե

Տեհկվեռե (էստ․՝ Tähkvere), գյուղ Էստոնիայի Յիգևամաա նահանգի Տոռմա շրջանում։
2011 թվականի տվյալներով գյուղում բնակվում էր 59 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Տարբագատայ (գյուղ, Տարբագատայսկի շրջան)

Անվան այլ կիրառումների համար տե՛ս՝ ՏարբագատայՏարբագատայ (ռուս.՝ Тарбагатай), գյուղ Ռուսաստանի Բուրյաթիա հանրապետության Տարբագատայսկի շրջանի կազմում։
Բնակչությունը վերջին գրանցված տվյալներով կազմում էր 5300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդր Պանկրատով-Չոռնի

Ալեքսանդր Վասիլևիչ Պանկրատով-Չոռնի (ռուս.` Александр Васильевич Панкратов-Чёрный, իրական ազգանունը` Գուզև (Гузев), ծնվ. 1949 թ. հունիսի 28, Կոնյովո, Ալթայի երկրամաս, ԽՍՀՄ), խորհրդային և ռուսական թատրոնի և կինոյի դերասան, կինոռեժիսոր, բանաստեղծ։ Ռուսաստանի Դաշնության ժողովրդական արտիստ (2009 թ.):


== Կենսագրություն ==
Ալեքսանդր Պանկրատով-Չոռնին ծագումով 1920-ական թվականներին Ալթայի երկրամաս աքսորված կազակական ընտանիքից է։ Ծնվել է Ալթայի երկրամասի Պանկրուշիխայի շրջանի Կոնյովո գյուղում։ Նրա հայրը մահացել է 1952 թվականին։ Չորս երեխաներին մեծացրել է մայրը։
1968 թվականին Ալեքսանդրն ավարտել է Գորկու թատերական ուսումնարանը և մինչ 1971 թվականն աշխատել է Պենզայի դրամատիկական թատրոնում։ 1976 թվականին ավարտել է ԿՀՊԻ-ի ռեժիսորական ֆակուլտետը (Եֆիմ Ձիգանի արվեստանոց)։ Չոռնի վերջածանցն իր ազգանվանը ավելացրել է, որպեսզի տարբերվի իր ուսանողական ընկերոջից` սցենարիստ և ռեժիսոր Ալեքսանդր Պանկրատովից։
1980-1990-ական թվականներին նկարահանվել է բազմաթիվ ֆիլմերում։ 1997 թվականին ՍՏՍ հեռուստաընկերությունում վարել է «Բալդա» հաղորդումը։ 1996 թվականին լույս է տեսել նրա բանաստեղծությունների ժողովածուն։ Արժանացել է մի շարք գրական մրցանակների։ ՌԴ գրողների միության անդամ է։


== Անձնական կյանքը ==
Առաջին կինը դերասանուհի Իրինա Սեմիկլետովան էր։ Ներկայումս ամուսնացած է կինոգետ Յուլիա Մոնախովայի հետ։ Որդին` Վլադիմիր Պանկրատովը, դերասան է։


== Մասնակի ֆիլմագրությունը ==
Ռեժիսոր

Դերասան


== Ծանոթագրություններ ==
Երեք թագավորությունների պատերազմ

Երեք թագավորությունների պատերազմ, հաճախ հայտնի որպես Բրիտանական քաղաքացիական պատերազմներ, մի շարք հակամարտություններ, որոնք տեղի են ունեցել Անգլիայի, Իռլանդիայի և Շոտլանդիայի թագավորություններում 1639-ից 1651 թվականներին։ Անգլիայի քաղաքացիական պատերազմը նույնպես այս հակամարտությունների շարքին էր պատկանում, ինչի արդյունքում 1649 թվականին Անգլիայի խորհրդարանի կողմից գահընկեց արվեց միապետ Չարլզ I Ստյուարտը։
Պատմաբանները այս հակամարտությունների մեջ հաճախ ներառում են 1650-ականներին հաջորդած ապստամբությունները և հակամարտությունները, որոնք շարունակվեցին մինչև 1660 թվականը Ստյուարտների վերականգնումը և որոշ դեպքերում ներառվում է Թոմաս Վենների ապստամբությունը հաջորդ տարի։ Պատերազմները արդյունք էին կրոնական և քաղաքացիական խնդիրների։ Կրոնական խնդիրներից էր, որ միապետն ինքն էր որոշում կրոնական դավանանքի հարցերը, իսկ քաղաքացիները ցանկանում էին ազատ հավատքի իրավունք։ Քաղաքական խնդիրներից էր միապետի իշխանության մի մասի փոխանցումը խորհրդարանին։
Պատերազմներում կային նաև ազգամիջյան հակամարտությունների տարրեր, քանի որ Իռլանդիան և Շոտլանդիան պայքարում էին Անգլիայի վերահսկողության դեմ Երեք թագավորությունների ներսում։ Խորհրդարանական Անգլիայի հաղթանակը (Օլիվեր Կրոմվելի և նրա բանակի գլխավորությամբ), թագավորի վտարումը օգնեց հիմք դնել ապագա Մեծ Բրիտանիայի և Իռլանդիայի, քանի որ սահմանադրական միապետության իշխանությունը փոխանցվեց խորհրդարանին։
Այս պատերազմները ներառում են 1639-1640 Եպիսկոպոսյան պատերազմները, 1641 թվականի Իռլանդիայի ապստամբությունը, 1642–1649 թվականներին Իռլանդիայի համադաշնությունը, 1644-45 թվականների Շոտլանդիայի քաղաքացիական պատերազմը, Իռլեանդիայի Կրոմվելյան նվաճումը 1649 թվականին (ընդհանուր Տասնմեկամյա պատերազմ կամ Իռլանդական համադաշնային պատերազմներ) և Առաջին, Երկրորդ ու Երրորդ Անգլիայի քաղաքացիական պատերազմները համապատախանաբար 1642–1646, 1648–1649 և 1650–1651 թվականներին։


== Ծանոթագրություններ ==
Չերվոնայա Պերեմոգա

Չերվոնայա Պերեմոգա (ուկրաիներեն՝ Червона Перемога), գյուղ Ուկրաինայի Խարկովի մարզի Զաչեպիլովի շրջանում։ Հիմնադրվել է 1920 թվականին։
2001 թվականի տվյալներով Չերվոնայա Պերեմոգա գյուղում բնակվում էր 75 մարդ։ Բնակավայրը զբաղեցնում է 0,26 կմ² տարածք։ Բնակչության խտությունը կազմում էր 288,46 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլոբոդա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՍլոբոդաՍլոբոդա (ռուս.՝ Слобода), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 60 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիժնի Տագիլի պետական կրկես

Նիժնի Տագիլի պետական կրկես (ռուս.՝ Нижнетагильский государственный цирк), Նիժնի Տագիլ քաղաքի կրկեսը գտնվում է քաղաքի կենտրոնում՝ Լենինսկի շրջանում, Տագիլ լճակի հյուսիսային ափին, Պերվոմայսկայա փողոցում։


== Նկարագրություն ==
Նիժնի Տագիլի կրկեսը մեծ գմբեթավոր շենք է, որն առանձնանում է խոշոր լայն դեկորատիվ «պսակ» ունեցող գմբեթով։ Շենքը երկհարկանի է, ունի 8 անկյունային ձև, երկայնքով օգտագործման համար (կենդանիների պահպանում, մարդկանց հանգիստ,  վարչակակազմ)։ Հանդիսավոր մուտքը շենքի հիմնական մասում է և դուրս է գալիս կրկեսի դիմացի հրապարակը։


== Պատմություն ==
Առաջին անգամ Նիժնի Տագիլում կրկեսը հայտնվել է 1885 թվականի ամռանը, երբ քաղաքում ելույթներ էր ունենում Մ. Տրուցի ընտանեկան շապիտո կրկեսը։ Այլ կրկեսային թատերախմբերի մասին հիշատակվում է միայն 20-րդ դարի սկզբին, երբ  քաղաքում գործում էին ժամանակավոր կրկեսները և Ֆ. Իզակոյի, Մ. Բորովսկու, Է. Ստրոկայի, Վ. Կոմուխինի շապիտո կրկեսները։
Հաստատուն կրկես Նիժնի Տագիլում հայտնվել է 1931 թվականին, երբ կառուցվել է կրկեսի շենքի կարկասը։ Շինարարությունը ղեկավարել է Բորիս Մուրատովը, ով երկար տարիներ եղել է կրկեսի առաջին տնօրենը։ Կրկեսի շենքը տաք էր, ինչը հնարավորություն էր տալիս ներկայացումներ ունենալ նաև ձմռանը։ Կրկեսի նոր շենքը նախագծել են ճարտարապետներ Ի. Շադրինը, Լ. Սեգալը, Դ. Լեոնտևը։ Այն նախատեսված է 2000 հանդիսատեսի համար։
Կրկեսի տնօրեններ են եղել Ֆ. Լեյցինգերը (1975-1978 թթ.), Է. Էրից-Պուխովը (1978-1984 թթ.), Ն. Բաշկիրը (1984 թվականից)։ Կրկեսում իրականացվում են ոչ միայն կրկեսային խմբերի ներկայացումները, այլ նաև էստրադայի աստղերի շոուներ։ Կրկեսին կից արտիստների համար գործում է հյուրանոց։
2017 թվականի սեպտեմբերի 23-ին, հիմնական նորոգումից հետո, կրկեսն իր դռներն է բացել հանդիսատեսի առջև «Բարև, կրկես» ծրագրով։


== Պատկերասրահ ==


== Ծանոթագրություններ ==


== Արտաքին հղումներ ==
«Нижнетагильский цирк» (ռուսերեն)։ Росгосцирк։ Վերցված է 2017-09-23 (չաշխատող հղում)
«Нижнетагильский цирк» (ռուսերեն)։ Энциклопедия циркового и эстрадного искусства։ Վերցված է 2014-03-17
Փակ բաժնետիրական ընկերություն

Փակ բաժնետիրական ընկերություն (ՓԲԸ), բաժնետիրական ընկերություն, որի բաժնետոմսերը ի տարբերություն բաց բաժնետիրական ընկերության բաշխվում են միայն հիմնադիրների կամ նախապես որոշված անձանց միջև։


== Հայաստան ==
Ըստ ՀՀ Բաժնետիրական ընկերությունների մասին օրենքի Փակ Բաժնետիրական Ընկերությունը պետք է ունենա 2 կամ ավելի բաժնետեր, բայց ոչ ավելի քան 49 բաժնետեր։ Եթե բաժնետերերի թիվը 50 և ավելի է դարձել, ապա Ընկերությունը մեկ տարվա ընթացքում պետք է վերակազմավորվի Բաց Բաժնետիրական Ընկերության կամ համապատասխանաբար կրճատի իր բաժնետերերի քանակը. իսկ եթե ունի միայն մեկ բաժնետեր, պետք է վերակազմավորվի Սահմանափակ Պատասխանատվությամբ Ընկերության կամ համապատասխանաբար ավելացնի իր բաժնետերերի քանակը։ Հակառակ 2 դեպքերում էլ այն ենթակա է լուծարման դատական կարգով։ Փակ Բաժնետիրական Ընկերության բաժնետերն ունի այդ Ընկերության այլ բաժնետերերի կողմից վաճառվող բաժնետոմսերը ձեռք բերելու նախապատվության իրավունք։ Եթե Ընկերության կանոնադրությամբ նախատեսված ժամկետում բաժնետերերից ոչ մեկը չի օգտվում նախապատվության իր իրավունքից, ապա Ընկերությունն իրավունք ունի այդ բաժնետոմսերը ձեռք բերել սեփականատիրոջ հետ համաձայնեցված գնով։ Ընկերության կողմից բաժնետոմսերը ձեռք բերելուց հրաժարվելու կամ դրանց գնի վերաբերյալ համաձայնության չգալու դեպքում բաժնետոմսերը կարող են օտարվել երրորդ անձի։ Ընկերության կողմից բաժնետոմսերը ձեռք բերելու կամ դրանից հրաժարվելու մասին որոշումը կայացնում է Ընկերության բաժնետերերի ընդհանուր ժողովը (այսուհետ՝ ժողով), եթե Ընկերության կանոնադրությամբ այլ բան նախատեսված չէ։


== Արտաքին հղումներ ==
ՀՀ Օրենքը Բաժնետիրական ընկերությունների մասին


== Ծանոթագրություններ ==


== Տես նաև ==
Բաժնետիրական ընկերություն
Հայկ Պապիկյան

Հայկ Արսենի Պապիկյան (հունիսի 14, 2003(2003-06-14), Երևան, Հայաստան), ազատ ոճի հայ ըմբիշ, մինչև 20 տարեկանների Եվրոպայի չեմպիոն (2022), ըմբիշ Ռազմիկ Պապիկյանի եղբայրը։


== Կենսագրություն ==
Հայկ Պապիկյանը ծնվել է 2003 թվականի հունիսի 14֊ին, Երևան քաղաքում։ 10 տարեկանից զբաղվել է ըմբշամարտով։ Պապը և հայրը նույնպես զբաղվել են ըմբշամարտով։
2022 թվականի հուլիսին Հռոմում տեղի ունեցած ըմբշամարտի Մ20 տարեկանների Եվրոպայի առաջնությունում Հայկ Պապիկյանը եզրափակչում առավելության է հասել ադրբեջանցի ըմբիշ Սաբիր Ջաֆարովիի նկատմամբ և դարձել չեմպիոն։ Մինչ այդ նա մեկնարկային գոտեմարտում 10-0 հաշվով հաղթել էր լատվիացի, 1/4 եզրափակիչում՝ 
մոլդովացի և կիսաեզրափակչում՝ հունգարացի մարզիկներին։


== Ծանոթագրություններ ==


== Արտաքին հղումներ ==
Hayk PAPIKYAN
Մարինո (գյուղ, Սմոլենսկի շրջան)

Անվան այլ կիրառումների համար տե՛ս՝ ՄարինոՄարինո (ռուս.՝ Марьино), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոռուստե

Կոռուստե (էստ․՝ Koruste), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 110 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Էվան ՄաքԳրեգոր

Էվան Գորդոն ՄաքԳրեգոր (անգլ.՝ Ewan Gordon McGregor, մարտի 31, 1971(1971-03-31)[…], Փերթ, Փերթ և Կինրոս) շոտլանդացի դերասան, պրոդյուսեր, սցենարիստ, ռեժիսոր։ Դերասանը նկարահանվում է անկախ ֆիլմերում, ինչպես նաև հոլիվուդյան բարձր բյուջե ունեցող նախագծերում։ Նրա մասնակցությամբ առավել հայտնի ֆիլմերն են՝ «Ասեղի վրա» (1996), «Մտերիմ օրագիր» (1996), «Մուլեն Ռուժ!» (2001), «Մեծ ձուկը» (2003), «Գրողի ծոցը սերը» (2003), «Կղզին» (2005), «Անտառներում» (2005), «Աստղային պատերազմներ» էպոպեիայի երրորդ մասերում (1999, 2002, 2005), «Ես քեզ սիրում եմ, Ֆիլլիպ Մորիս» (2009) և Դոն Բրաունի վեպի էկրանացում «Հրեշտակները և հրեշները» (2009)։ Ներկայումս համարվում է Մեծ Բրիտանիայի ամենապահանջված դերասաններից մեկը։
2012 թվականի վերջին Ուեն Մակգրեգորին շնորհվել է սպայի կոչում և Բրիտանական կայսրության շքանշան։


== Կենսագրություն ==
Դերասանը ծնվել է 1971 թվականի մարտի 31-ին փոքրիկ Կրիֆֆ քաղաքում (Պերք ընդ Կինրոսս նահանգ, Շոտլանդիա), շոտլանդական հայտնի ՄաքԳրեգորի տոհի անդամ է, որի հիմնադիրը, ըստ լեգենդի, շոտլանդացիների արքա Քեննետ I-ի որդին է։: Նրա հայրը՝ Ջեյմս Չարլզ Ստյուարտ Մաքգրեգորը դպրոցում դասավանդել է ֆիզկուլտուրա առարկան և եղել է մասնագիտությունների ընտրության խորհրդատու։ Մայրը՝ Քերոլ Դիանա Լոուսոնը Դանդիի դպրոցում ուսուցանել է հաշմանդամություն ունեցող երեխաներին։
Դերասանն ունի Քոլին անունով եղբայր (ներկայումս Բրիտանիայի ռազմաօդային ուժերի օդաչու է), նա 2 տարով մեծ էր Յուենից։ Յուենի՝ մոր կողմից հորեղբայրը դերասան և ռեժիսոր Դենիս Լուսոնն է։ Հատկանշական է, որ նա, ինչպես և զարմիկը, նկարահանվել է «Աստղային պատերազմներ» էպոպեայում (բնօրինակ տրիլոգիայում)՝ խաղալով Վեջ Անտիլլեսի՝ X-Wing աստղային կործանիչի օդաչուի դերը։


== Ֆիլմագրություն ==


=== Դերակատարումներ ===


=== Պրոդյուսեր ===


=== Սցենարիստ ===


=== Ռեժիսոր ===


== Ծանոթագրություններ ==
Ալպաուտ

Ալպաուտ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 1919 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Կարինե Սարգսյան (բժիշկ)

Անվան այլ կիրառումների համար տե՛ս՝ Կարինե Սարգսյան (այլ կիրառումներ)Կարինե Ասատուրի Սարգսյան (հունիսի 22, 1945(1945-06-22), Երևան, Հայկական ԽՍՀ, ԽՍՀՄ - հոկտեմբերի 29, 2013(2013-10-29), Երևան, Հայաստան), հայ ստամոքսաղիքաբան։ Բժշկական գիտությունների դոկտոր (1995), պրոֆեսոր (2010)։


== Կենսագրություն ==
Կարինե Սարգսյանը ծնվել է 1945 թվականին Երևանում։ 1969 թվականին ավարտել է Երևանի պետական բժշկական ինստիտուտը։ 1969-1986 թվականներին աշխատել է Կուրորտաբանության և ֆիզիոթերապիայի ստամոքսաղիքաբանության բաժանմունքում, 1986-1998 թվականներին եղել է Պրոկտոլոգիայի գիտահետազոտական ինստիտուտի աղիքի բուժման բաժանմունքի ավագ գիտաշխատող, 1998 թվականից` Առողջապահության ազգային ինստիտուտի պրոկտոլոգիայի ամբիոնի դոցենտ, 2000 թվականից աշխատում է Վիրաբուժության ինստիտուտի կոլոպրոկտոլոգիայի բաժանմունքում։
Առաջարկել և ներդրել է հաստ աղիքի ֆունկցիոնալ ու բորբոքային հիվանդությունների (հաստ աղիքի ոչ առանձնահատուկ խոցային բորբոքում, Կրոնի հիվանդություն) ախտորոշման և բուժման նոր եղանակներ։
Ուսումնամեթոդական ձեռնարկների հեղինակ է։


== Անդամակցություն ==
ՀՀ թերապևտների ընկերակցության վարչության անդամ, 1999
ՀՀ պրոկտոլոգիայի ընկերության անդամ, 2003


== Գրականություն ==
«Կարինե Սարգսյանի հիշատակին»։ Հ. Ս. Թամազյանի անվան Հայաստանի Վիրաբուժության Լրաբեր։ 2014 


== Ծանոթագրություններ ==
Ձեռժինսկի շրջան

Անվան այլ կիրառումների համար տե՛ս՝ Ձեռժինսկի շրջան (այլ կիրառումներ)Ձեռժինսկի շրջան (ռուս.՝ Дзержинский район), մունիցիպալ շրջան Ռուսաստանի Դաշնության Կալուգայի մարզում։
Ստեղծվել է 1929 թվականին։ Վարչական կենտրոնը՝ Կոնդրովո։


== Աշխարհագրություն ==
Շրջանի տարածքի մակերեսը կազմում է 1290 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 59758 մարդ։ Բնակչության խտությունը կազմում էր 46,32 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մեծ Բրիտանիայի և Իռլանդիայի հայոց թեմ

Անգլիայի թեմ, Հայաստանյայց առաքելական եկեղեցու գործող թեմ։ Առաջնորդանիստը՝ Լոնդոնի Սբբ․ Սարգիս եկեղեցի։


== Պատմություն ==
Անգլիայի թեմը կազմավորվել է 1974 թ.-ին՝ Ամենայն հայոց կաթողիկոս Վազգեն Ա Պալճյանի կոնդակով։ Թեմի անդրանիկ առաջնորդ է նշանակվել Ներսես արք․ Պոզապալյանը (1974–1982)։
Բրիտանահայ համայնքը՝ որպես հոգևոր հովվություն, XIX դ․ վերջից մինչև 1965 թ.-ը եղել է Եվրոպայի հայրապետական պատվիրակության կազմում (տես Արևմտյան Եվրոպայի հայրապետական պատվիրակություն)։ 1965–1974 թթ.-ին, մնալով հոգևոր հովվություն, եղել է Մայր աթոռ Սբ․ Էջմիածնի ներկայացուցչություն Քենթրբերիի և Համայն Անգլիո արքեպիսկոպոսության մոտ։
Համայնքի առաջին հոգևոր հովիվն է եղել Կարապետ վրդ․ Շահնազարյանցը (1862–1866), որը 1863 թ.-ին Մանչեստրում վարձված անգլիական մատուռում Սբ․ Զատկի տոնին Պատարագ է մատուցել։ Նրա ջանքերով Մանչեստրում լույս է տեսել Անգլիայում հայերեն առաջին պարբերականը՝ «Երկրագունդը» (1863–1864)։ 1900–1901 թթ.-ին հրատարակվել է «Եկեղեցի Հայաստանյայց», 11 համարից հետո՝ «Հայոց եկեղեցի կրոնաաստվածաբանական հանդեսը» (խմբագիր՝ Թորոս քհն․ Իսահակյան)։ 

Անգլիայում առաջին հայկական՝ Սբ․ Երրորդություն եկեղեցին կառուցվել է Մանչեստրում, 1870 թ.-ին, հոգևոր հովիվ Խորեն վրդ․ Կյուրոյանի ջանքերով։ Եկեղեցին ունի առաջնորդարան, գրադարան, սրահներից մեկը տրամադրվել է Տիկնանց միությանը (հիմն․ 1908) և Հայկական կեդրոնին (հիմն․ 1988)։ Սբ․ Երրորդություն եկեղեցուն կից գործում է կիրակնօրյա վարժարան (1984 թ.-ից), որտեղ 130-ից ավելի աշակերտ ստանում է հայեցի դաստիարակություն։ 1975 թ.-ից Մանչեստրի Սբ․ Երրորդություն եկեղեցին չունի մնայուն հովիվ։ Եկեղեցու հոգևոր կարիքները հոգում է Լոնդոնից հրավիրված այցելու հովիվը։
Լոնդոնի առաջին հայկական մատուռը (վարձու) Եսայի վրդ․ Աստվածատրյանի նախաձեռնությամբ բացվել է 1885 թ.-ին և գործել մինչև 1901 թ.-ը։ 1922 թ.-ին Գալուստ Կյուլպենկյանի բարերարությամբ կառուցվել է Սբ․ Սարգիս եկեղեցին (օծվել է 1923 թ.-ի հունվ․, գտնվում է Լոնդոնի կենտրոնական թաղամասերից մեկում՝ Քենսինգթոնում)։
1975 թ.-ից Լոնդոնի հայերի վարձակալած Սբ․ Պետրոս եկեղեցին Վաչե Մանուկյանի բարերարությամբ 2000 թ.-ին գնվել է և վերանվանվել Սբ․ Եղիշե եկեղեցի (օծվել է 2001 թ.-ի հունիսի 11-ին՝ ձեռամբ Ամենայն հայոց կաթողիկոս Գարեգին Բ-ի)։ Կից գործում է կիրակնօրյա դպրոց (1978 թ.-ից)։ Սբ․ Եղիշե եկեղեցու հովիվն է Նշան քհն․ Ալավերտյանը (2018 թ.-ից)։ 1967–1978 թթ.-ին գործել է Սբ․ Սահակ-Մեսրոպ կիրակնօրյա ազգային վարժարանը։
Մինչեւ 1986 թ. բրիտանահայ գաղութի ներկայացուցչական մարմինը համայնքային եկեղեցական խորհուրդն է եղել։ Բաղկացած է եղել 23 անդամից, ունեցել է իր կանոնադրությունը՝ վավերացված 1989 թ.-ին, Ամենայն հայոց կաթողիկոս Վազգեն Ա-ի կոնդակով։ Սակայն՝ 2015 թուկանից ձեւավորվել են երեք եկեղեցական ծուխեր՛ որոնք կազմում են թեմի կանոնագրության հիմնադիր համայնքները։  Թեմի առաջնորդը միաժամանակ Մայր աթոռ Սբ․ Էջմիածնի ներկայացուցիչն է Քենթրբերիի և Համայն Անգլիո արքեպիսկոպոսության մոտ։
Անգլիայի թեմի առաջնորդն է Հովակիմ եպս․ Մանուկյանը (2017 թ.-ից)։


== Գրականություն ==
, Քրիստոնյա Հայաստան հանրագիտարան, Երևան, ««Հայկական Հանրագիտարան հրատարակչություն ՊՈԱԿ»», 2002, էջ 53-54 — 1076 էջ։
Տրոիցկոյի շրջան (Խաբարովսկի երկրամաս)

Տրոիցկոյի շրջան (ռուս.՝ Нанайский район), մունիցիպալ շրջան Ռուսաստանի Դաշնության Խաբարովսկի երկրամասում։
Ստեղծվել է 1934 թվականին։ Վարչական կենտրոնը՝ Տրոիցկոե։


== Աշխարհագրություն ==
Շրջանի տարածքի մակերեսը կազմում է 27800 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20146 մարդ։ Բնակչության խտությունը կազմում էր 0,72 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վելիկոչերնետչինսկի գյուղական խորհուրդ (Սումսկի շրջան)

Վելիկոչերնետչինսկի գյուղական խորհուրդ  (ուկրաիներեն՝ Великочернеччинська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Վելիկոչերնետչինսկի գյուղական խորհրդում բնակվում էր 2951 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Մեծ պատմություն

Մեծ պատմություն, Մեծ պայթյունից մինչև մեր օրերը ժամանակահատվածը ուսումնասիրող ակադեմիական նոր առարկա։ Մեծ պատմությունը ուսումնասիրում է այդ երկար ժամանակահատվածը բազմաթիվ՝ ճշգրիտ և հումանիտար գիտությունների տվյալների միացման հիման վրա կազմված միջառարկայական մոտացման կիրառմամբ, հետազոտում է մարդու գոյությունը այդ խոշոր պատկերի շրջանակներում։ Պատճառահետևանքային կապերը ուսումնասիրելու համար Մեծ պատմությունը օգտագործում է էմպիրիկ ապացույցներ, որոնց միջոցով էլ ուսումնասիրում է տիեզերքը, Երկիր մոլորակը, կյանքը, մարդկությունը։ Մեծ պատմությունը դասավանդվում է համալսարաններում և միջնակարգ դպրոցներում։ Մեծ պատմության ակադեմիական շարժումը գլխավոր է ավստրալիական Մաքուորի համալսարանի պատմաբան Դեյվիդ Քրիսթիանը, ով է գործածության մեջ է մտցրել «Մեծ պատմություն» եզրը, կազմելով դրա շուրջ գիտնականների նոր խումբ։ Որոշ պատմաբաններ թերահավատություն են հայտնել նման «գիտական պատմության» վերաբերյալ, փաստարկելով նրանով, որ Մեծ պատմության վերաբերյալ հետազոտությունները բնօրինակ չեն և բանաքաղություն են իրենցից ներկայացնում։


== Ծանոթագրություններ ==


== Արտաքին հղումներ ==
ChronoZoom կայք
Տիեզերական էվոլյուցիային նվիրված կայք
Մեծ պատմության միջազգային ասոցիացիայի պաշտոնական կայքը Archived 2018-01-20 at the Wayback Machine.
Ֆուտբոլը Բոսնիա և Հերցեգովինայում

Ֆուտբոլը Բոսնիա և Հերցեգովինայում համարվում է ամենահայտնի սպորտաձևը։


== Ազգային հավաքական ==

Բոսնիա և Հերցեգովինայի ֆուտբոլի ազգային հավաքականը կազմավորվում է Բոսնիա և Հերցեգովինայի ֆուտբոլային միության գլխավորությամբ։ Իր առաջին հաղթանակը տարել է 1996 թվականի նոյեմբերի 6-ին Իտալիայի հավաքականի դեպ։ Հավաքականը ՖԻԲԱ ամենաբարձր վարկանիշը՝ 13-րդ հորիզոնական, գրանցել է 2013 թվականի օգոստոսին։
Հավաքականը իր պատմության ընթացքում, որպես խոշոր առաջնություն, առաջին անգամ հանդես է եկել 2014 թվականին Բրազիլայի աշխարհի առաջնությանը։ Հավաքականը այդ առաջնությանը անցկացրել է ընդամենը 3 խաղ՝ չկարողանալով անցնել խմբային փուլը՝ պարտվելով Արգենտինային ու Նիգերիային, հաղթելով Իրանին։ Եվրոպայի առաջնությանը Բոսնիան երբեք չի մասնակցել. 2012 թվականին նա փոխարեն մասնակցել է Պորտուգալիան, իսկ 2016 թվականին՝ Իռլանդիան, որը կրկին շրջանցել է Բոսնիա և Հերցեգովինայի հավաքականին։
Հավաքականի տնային մարզադաշտը Զենիցա քաղաքի Բիլինո Պոլեն է։


== Ֆուտբոլի զարգացումը երկրում ==
Ֆուտբոլը Սարաևոյում հայտնվել է 1903 թվականին, իսկ Մոստարում՝ 1905 թվականին, որից հետո սկսել է տարածվել ամբողջ Բոսնիայով։ Ակումբներ են հիմնվել Բիհաչ, Զենիցա, Տուզլա և Բանյա Լուկա խոշոր քաղաքներում։ 1908 թվականին անցկացվել է երկրի առաջին առաջնությունը։
Առաջին համաշխարհային պատերազմի սկզբին Սարաևոյում կային «Սլավիա», «Ջերզելեզ» («Սարաևյան») և «Մակկաբի» ակումբները, ինչպես նաև Բոսնիայի այլ քաղաքներում գործում էին ևս 20 ակումբ։ 1918 թվականին՝ Հարավսլավիայի Թագավորության կազմավորումից հետո, մի քանի լիգաներով մեկնարկել է նոր առաջնություն, և բարձրագույն դիվիզիոնում սկսել էին խաղալ երկու բոսնիական ակումբ։ 1920 թվականին հիմադրվել է Սարաևոյի ֆուտբոլային ենթաասոցիացիան որպես Բոսնիա և Հերցեգովինայի ֆուտբոլային միության իրավահաջորդ։ Հարավսլավիայի առաջնությունը շարունակվել է մինչև 1939-1940 թվականների մրցաշրջանը։ Պատերազմից հետո բոսնիական ակումբները խաղացել են Հարավսլավիայի Սոցիալիստական Ֆեդերատիվ Հանրապետության առաջնությունում։


== Ակումբներ ==
Բոսնիա և Հերցեգովինայի առաջատար ակումբները համարվում են «Սարաևո», «Ժելեզնիչար» (Սարաևո) և «Վելեժ» (Մոստար)։ Նրանք խաղացել են Հարավսլավիայի առաջին և երկրորդ լիգաներում, հանդես են եկել Հարավսլավիայի գավաթում, իսկ Հարավսլավիայի հավաքականի կազմում հանդես են եկել բոսնիական աստղեր Վահիդ Հալիլհոջիչը, Սաֆետ Սուշիչը, Յոսիպ Կատալինսկին, Ֆարուկ Հաջիբեգիչը, Իվիցա Օսիմը, Ասիմ Ֆերհատովիչը, Բլաժ Սլիշկովիչը և Դուշան Բաևիչը։


== Ծանոթագրություններ ==
Գավոի

Գավոի (իտալերեն՝ Gavoi), կոմունա Իտալիայում, գտնվում է Սարդինիա մարզի Նուորո գավառում։
Բնակչությունը 3011 մարդ, բնակչության խտությունը՝ մարդ 78,86 կմ², զբաղեցրած տարածքը՝ 38,18 կմ²։
Փոստային ինդեքս՝ 8020 , հեռախոսային կոդ՝ 0784։
Կոմունայի հովանավոր սուրբն է Սուրբ Գավինիոս Հռոմեացին։ Տոնը նշվում է հոկտեմբերի 25-ին։
Զարինսկի շրջան

Զարինսկի շրջան (ռուս.՝ Заринский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1979 թվականին։ Վարչական կենտրոնը՝ Զարինսկ։


== Աշխարհագրություն ==
Շրջանի տարածքի մակերեսը կազմում է 5214 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 20025 մարդ։ Բնակչության խտությունը կազմում էր 3,84 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տորբաչիխա

Տորբաչիխա (ռուս.՝ Торбачиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Կասմալա գետի աջ ափով՝ 83 կմ հեռավորության վրա։ Գետի երկարությունը 26 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության․

Ջրային օբյեկտի, պետական ջրային գրանցման կոդը - 13010200512115200001571
Հիդրոլոգիական ուսումնասիրությունների կոդը - 115200157
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Լերմոնտովո (Տուապսեի շրջան)

Լերմոնտովո (Լերմոնտովկա, ռուս.` Лермонтово), գյուղ  Ռուսաստանի Դաշնության Կրասնոդարի երկրամասի Տուապսեի շրջանում, Շափսուղո գետի ձախ ափին։ Գտնվում է Տուապսեից 35 կմ հյուսիս-արևմուտք, ծովի մակարդակից 4 մ բարձրության վրա։


== Բնակչությունը ==
Լերմոնտովոյում բնակվում են հայեր, ռուսներ և հույներ։ 1987 թվականի տվյալներով, գյուղն ուներ 605 բնակիչ, իսկ 1999 թվականին` 1143 բնակիչ։ 2010 թվականի հաշվառումների համաձայն, գյուղում ապրում էր 1122 մարդ։ Բնակիչներն զբաղվում են այգեգործությամբ և բանջարաբուծությամբ։
Գյուղն ունի գրադարան և ակումբ, առողջարաններ, հանգստյան տուն, հյուրանոցներ և զվարճանքի զանազան վայրեր։ Հայտնի է իր լողափերով։


== Պատմությունը ==
Գյուղը հիմնել են Սամսունից եկած հայերը` 1860 թվականին։ Անվանվել է ի պատիվ Միխայիլ Լերմոնտովի, ով Տենգինկայի հետևակային գնդի կազմում եղել է` 1838 թվականին Շափսուղո գետի ափին կառուցված Տենգինկայի ամրությունում, սակայն չի հասել այն վայրը, որտեղ հիմա Լերմոնտովո գյուղն է։
Գյուղը բնակավայրերի ցուցակներում հաշվառվել է երկրամասի ղեկավարության` 1958 թվականի սեպտեմբերի 24-ի որոշումից հետո։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Քլորատներ

Քլորատներ, քլորական թթվի՝ НСlO3, աղերը։ Քիմիական բանաձև՝ (ClO₃)⁻։ Մեծ մասամբ կայուն, ջրում լուծելի բյուրեղական նյութեր են։ Տաքացնելիս քայքայվում են, կատալիզատորների առկայությամբ՝ O2 անջատելով։ օքսիդիչներ են, օրգանական և այլ հեշտ օքսիդացող նյութերի հետ առաջացնում են պայթուցիկ խառնուրդներ։ Կալիումի քլորատը (բերտոլետյան աղ)՝ КСlO3, օգտագործվում է լուցկու և պայթուցիկ նյութերի, նատրիումի քլորատը (NaClO3)՝ այլ քլորատների և պերքլորատների արտադրության համար։ Կալցիումի քլորատը՝ Са(СlO3)2, օգտագործվում է որպես հերբիցիդ և տերևաթափ միջոց, մագնեզիումի քլորատը՝Mg(ClO3)2՝, բամբակենու տերևները հեռացնելու, նաև արևածաղկի, բրնձի և այլ կուլտուրաների նախաբերքահավաքային չորացման համար։


== Ստացումը ==
Մետաղական հիդրոքսիդների քլորացում (տաք լուծույթով).
  
    
      
        
          
            3
            C
            
              l
              
                2
              
            
            +
            6
            K
            O
            H
            →
            K
            C
            l
            
              O
              
                3
              
            
            +
            5
            K
            C
            l
            +
            3
            
              H
              
                2
              
            
            O
          
        
      
    
    {\displaystyle {\mathsf {3Cl_{2}+6KOH\rightarrow KClO_{3}+5KCl+3H_{2}O}}}
  Քլորատների ռեաակցիաների փոխանակումը մեկ այլ աղերով
Մետաղական քլորիդների էլեկտրտաքիմիական օքսիդացումը ջրային լուծույթներում
Եվա (ֆիլմ)

«Եվա» (պարսկերեն՝ یه‌وا), իրանահայ ռեժիսոր Անահիտ Աբադի խաղարկային ֆիլմն է։
Կինոնկարը առաջին հայ-իրանական համատեղ արտադրությունն է և ռեժիսորի առաջին լիամետրաժ խաղարկային ֆիլմն է Հայաստանում։ Գլխավոր դերակատար Նարինե Գրիգորյանի խոսքով, «Եվան» Անահիտ Աբադի առաջին լիամետրաժ գեղարվեստական ֆիլմն է։
Ֆիլմի լեզուն արցախի բարբառն է։
Կինոնկարը նկարահանվել է «Հայաստանի ազգային կինոկենտրոնի» և «Ֆարաբի» հիմնադրամի ֆինանսական աջակցությամբ։
Ֆիլմի գործողությունները տեղի են ունենում հետպատերազմյան Արցախում։ Դա դրամատիկ պատմություն է մի կնոջ մասին, որն ուզում է մոռանալ իր կյանքում տարիներ առաջ տեղի ունեցած ծանր ու ողբերգական իրադարձությունը։ Եվան դստեր հետ հեռանում է Երևանից, հաստատվում է Արցախում՝ ծանոթների մոտ։ Սակայն, անցյալը ամենուր հետապնդում է նրան…։
«Եվայի» գաղափարը ծնվեց 1999 թվականին «Արցախի պատմական հուշարձանները» վավերագրական ֆիլմի աշխատանքի ժամանակ։
Նախնական տարբերակով նկարահանումները պրոդյուսերի առաջարկով պիտի կատարվեին Իրանի և Աֆղանստանի սահմանամերձ շրջաններում, սակայն ֆիլմը նկարահանվեց Արցախում։ Ֆիլմի աշխատանքային անվանումը եղել է «Քարվաճառ»։ Ռեժիսորը շատ էր ցանկանում նկարել Դադիվանքի հետ կապված որոշ տեսարաններ, Ապրիլյան պատերազմի պատճառով, այդ պլանները հնարավոր չէր իրագործել։ Որոշ տեսարաններ նկարահանվեցին Գեղարդում։
Ցուցադրվել է Մոնրեալի փառատոնում, ներկայացվել է երկու՝ Կաննի և «Ֆաջր» կինոփառատոների կինոշուկաներում։ Էկրանների ցուցադրումը սկսվեց 2017 թ. սեպտեմբերի 24-ից։ 2017 թ. հոկտեմբերի 18-ին ԵՊՀ մշակույթի կենտրոնի դահլիճում տեղի ունեցավ «Եվա» ֆիլմի ցուցադրությունը և հանդիպում ֆիլմի գլխավոր դերասանուհի Նարինե Գրիգորյանի, դերասան Սերգեյ Թովմասյանի և ռեժիսոր Անահիտ Աբադի հետ։ Իրանում ֆիլմը նախատեսված եր ցուցադրել պարսկերեն ենթագրերով։


== Դերերում ==
Նարինե Գրիգորյան — Եվա
Մարջան Ավետիսյան
Ռոզի Ավետիսովա
Շանթ Հովհաննիսյան
Տիգրան Դավթյան
Սերգեյ Թովմասյան
Մարատ Դավթյան
Վրեժ Քասունի
Նանոր Պետրոսյան
Էվելինա Ադամյանև ուրիշներՏեխնիկական անձնակազմը` ամբողջությամբ իրանցիներ են
սցենարիստ — Անահիտ Աբադ
օպերատոր — Հասան Քյարիմին
պրոդյուսեր — Բեյրուզա Պակնահադա, Թաղի Ալիղոլիզադե
կոմպոզիտոր — Վահան ԱրծրունիՖիլմի տևողությունն է 1 ժամ 34 րոպե, տարիքային սահմանափակում 8+։
Ֆիլմն ընդգրկվել է Օսկար ամենամյա մրցանակաբաշխության 90-րդ «Լավագույն օտարալեզու ֆիլմ» անվանակարգի համար հաստատված հայտերի ցանկում։


== Ծանոթագրություններ ==
Ժողովածու (565)

Ժողովածու (565),Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 565 թվի տակ։ Ձեռագիրը գրվել է 18-րդ դարում՝ 1732 թվականից հետո, Հովհաննես Երևանցի գրիչի կողմից, Կոստանդնուպոլսումում։ Գրված է թղթի վրա, որը ունի 21x16.3 չափս։ Ձեռագիրը կազմված է 158 թերթից։ Գրված է միասյուն նոտրգրով։ Կազմը`կաշվեպատ տախտակ դրոշմազարդ։ Հիշատակարաններ՝ 72բ, 80ա։


== Բովանդակություն ==
Զէն ընդդէմ վիշապին եօթնգլխենւոյ
Բանք խրթնագոյնք յԱւետարանս։
Պահպանիչ առողջութեան։
Կտակ խաչելութեանն Քրիստոսի։


== Ծանոթագրություններ ==
Լիտվայի ֆուտբոլի ազգային հավաքական

Լիտվայի ֆուտբոլի ազգային հավաքականը (լիտ.՝ Lietuvos vyrų futbolo rinktinė) ներկայացնում է Լիտվան ընկերական խաղերում և այլ պաշտոնական խաղերում։
Ինչպես նախկին ԽՍՀՄ երկրների մյուս տասնչորս հավաքականները, այդպես էլ Լիտվան ժառանգել է ԽՍՀՄ-ի ֆուտբոլային մարտաոճը։ Լիտվայի ամենանշանավոր ակումբներն են Վիլնյուսի Ժալգիրիսը, Սիաուլիային, Ատլանտասը, Կրուոջանսը և այլ ակումբներ։ Լիտվացի երկու դարպասապահները՝ Է. Զուբասը և Վ. Ցերնիաուսկան, հանդես են գալիս լեհական ակումբներում։ Ա. Նովիկովասը գերմանական ԱՈԱ-ում և Գատաս Սիրգեդասը Շտուտգարտում։ Դրանցից բացի լիտվացիները խաղում են նաև հրեական, ռումինական, հոլանդական և անգլիական ակումբներում։


== Մարզիչներ ==
 (1989-2004) Բենյամինաս Զելկյավիչյուս (1990—1991, 1995—1997, 2000—2003)
 (1989-2004) Ալգիմանտաս Լյուբինսկաս (1992—1994, 2003—2008)
 (1989-2004) Կեստուտիս Լատոժա (1998—1999)
(1989-2004) Ռոբերտաս Տաուտկուս (1999)
(1989-2004) Ստասիս Ստանկուս (1999—2000)
 (1989-2004) Յուլյուս Կվեդարաս (2000)
 Ժոզե Կոուսեյրու (2008—2009)
 Ռայոնդաս Ժուտաուտաս (2010—2011)
 Չոբա Լասլո (2012—2013)
 Իգոր Պանկրատև (2013—2015)
} Էդգարաս Յանկաուսկաս (2016—2018)
 Վալդաս Ուրբոնաս (2019-н.в.)


== Համազգեստ ==


=== Տնային ===


=== հյուրական ===


== Ծանոթագրություններ ==


== Արտաքին հղումներ ==
ՈՒԵՖԱ-ի կայքէջում
Մազուրովկա (գյուղ, Չեռնևցիի շրջան)

Անվան այլ կիրառումների համար տե՛ս՝ ՄազուրովկաՄազուրովկա (ուկրաիներեն՝ Мазурівка), գյուղ Ուկրաինայի Վիննիցայի մարզի Չեռնևցիի շրջանում։ Հիմնադրվել է 1600 թվականին։
2001 թվականի տվյալներով Մազուրովկա գյուղում բնակվում էր 3 390 մարդ։ Բնակավայրը զբաղեցնում է 4425 կմ² տարածք։ Բնակչության խտությունը կազմում էր 766,1 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռևազ Լագիձե

Ռևազ (Ռեզո) Իլյայի Լագիձե (վրաց.՝ რევაზ ლაღიძე, 10 հուլիսի, 1921, Բաղդաթի, Քութայիսի շրջան - 16 հոկտեմբերի, 1981, Թբիլիսի, Վրացական ԽՍՀ), վրացի կոմպոզիտոր։ Վրացական ԽՍՀ արվեստի վաստակավոր գործիչ (1958), Վրացական ԽՍՀ ժողովրդական արտիստ (1961)։


== Կենսագրություն ==
Ռևազ Լագիձեն ծնվել է 1921 թվականի հուլիսի 10-ին Վրաստանի Քութայիսի շրջանի Բաղդաթի գյուղում։
1948 թվականին ավարտել է Թբիլիսիի կոնսերվատորիայի կոմպոզիցիայի դասարանը։ Եղել է Անդրեյ Բալանչիվաձեի աշակերտը։ Ստեղծագործական գործունեությունն սկսել է 1940 թվականին։ Կինոյում նրա առաջին աշխատանքը եղել է 1951 թվականին նկարահանված «Տասնմեկ գագաթների գրոհը» վավերագրական ֆիլմը։
1941-1945 թվականներին եղել է Վրաստանի ֆիլհարմոնիայի սիմֆոնիկ նվագախմբի ջութակահար, իսկ 1945-1949 թվականներին որպես ջութակահար աշխատել է Վրացական ռադիոյի սիմֆոնիկ նվագախմբում։ 1962 թվականից եղել է Թբիլիսիի մանկավարժական ինստիտուտի երաժշտության ամբիոնի վարիչ։
1964 թվականից դասավանդել է Թբիլիսիի կոնսերվատորիայում։
Ռևազ Լագիձեի ստեղծագործությունների մեջ մեծ տեղ են գրավում երգերը։ Բանաստեղծ Պյոտր Գրուզինսկու հետ համագործակցությամբ գրել է հանրահայտ «Թբիլիսո» երգը։ Գրել է երաժշտական կատակերգություններ, սիմֆոնիկ ու կամերային-գործիքային ստեղծագործություններ։ Ստեղծել է նաև դաշնամուրային պիեսներ, ռոմանսներ, բեմադրությունների ու ֆիլմերի երաժշտություն։
Ռևազ Լագիձեն գրել է «Լելա» օպերան (առաջին անգամ բեմադրվել է 1973 թվականին Մեդեա Ամիրանաշվիլու, Զուրաբ Անջափարիձեի, Տարիել Չիչինաձեի, Շոթա Չանկվետաձեի, Էլզա Գարսևանիշվիլու մասնակցությամբ)։
Ռևազ Լագիձեն մահացել է 1981 թվականի հոկտեմբերի 16-ին Թբիլիսիում։


== Մրցանակներ ==
1975 - Վրացական ԽՍՀ պետական մրցանակ «Լելա» օպերայի համար
1967 - Վրացական ԽՍՀ Լենինյան կոմերիտմիության մրցանակ


== Հիշատակ ==
Թբիլիսիի երաժշտական դպրոցներից մեկը կրում է Ռևազ Լագիձեի անունը,
Թբիլիսի մանկավարժական ինստիտուտում, որտեղ Ռևազ Լագիձեն դասավանդել է շուրջ 20 տարի, սահմանվել է նրա անվան մրցանակ։


== Ստեղծագործություն ==
Գրել է հետևյալ ֆիլմերի երաժշտությունը.

1951 - Տասնմեկ գագաթների գրոհը (վավերագրական)
1953 - Անհնազանդ այծիկը (անիմացիոն)
1954 - Մզեչաբուկի (անիմացիոն)
1955 - Կախարդական սրինգ
1957 - Արևոտ երկրում (վավերագրական)
1957 - Վերջինը Սաբուդարայից
1959 - Շնաձկան ատան
1959 - Նինո
1959 - Ծաղիկ ձյան վրա
1960 - Ընդհատված երգ (Prerusená piesen ԽՍՀՄ, Չեխոսլովակիա)
1961 - Բարի մարդիկ
1961 - Մի երկնքի տակ
1961 - Աղավնիներ
1961 - Իշխանուհի Մայա
1961 - Որմնանկար
1961 - Աղքատի պատմությունը
1963 - Ո՞վ կսանձահարի ձիուն
1964 - Լեռների օրենքը
1965 - Խևսուրական բալլադ
1967 - Իմ ընկեր Նոդարը
1968 - Շղթայված կղզի (Chained Island)
1968 - Տագնապ
1969 - Սպասում
1971 - Ջրասույզ քաղաքը որոնողները
1971 - Քո ձեռքերի ջերմությունը
1974 - Գիշերային այց
1974 - Հսուն ողկույզներ
1976 - Մաքուր ջրի քար
1977 - Հեքիմի աշակերտը


== Ծանոթագրություններ ==


== Արտաքին հղումներ ==
Лагидзе Реваз. Биография (ռուս.)
Ռևազ Լագիձե. օպերա «Լելա»
Պալովեեռե (այլ կիրառումներ)

Պալովեեռե անունը կամ տերմինը կարող է վերաբերել հետևյալ հոդվածներին․

Պալովեեռե - գյուղ Էստոնիայի Մեռեմյաե շրջանի կազմում։
Պալովեեռե - գյուղ Էստոնիայի Վասցելիինա շրջանի կազմում։
Անդրեսիտո

Անդրեսիտո (իսպ.՝ Andresito), բնակավայր Ուրուգվայի հարավարևելյան մասում, Ֆլորես դեպարտամենտում։


== Աշխարհագրություն ==
Տեղակայված է դեպարտամենտի հյուսիսային մասում, № 3 մայրուղուց 238 կմ հեռավորության վրա։
Ծովի մակարդակից բարձրությունը՝ 49 մետր։


== Բնակչություն ==
Բնակչությունը ըստ 2011 թվականի տվյալների կազմում է՝ 261 մարդ.

Աղբյուր։ Instituto Nacional de Estadística de Uruguay


== Ծանոթագրություններ ==


== Արտաքին հղումներ ==
INE map of Andresito Archived 2012-05-05 at the Wayback Machine.
Արամայիս Սարգսյան (այլ կիրառումներ)

Արամայիս Սարգսյան անուն-ազգանունը կարող է վերաբերել հետևյալ անձանց.

Արամայիս Սարգսյան, Վանաձորի Հովհաննես Աբելյանի անվան պետական դրամատիկական թատրոնի դերասան։
Արամայիս Սարգսյան, Խորհրդային Միության հերոս, գվարդիայի եֆրեյտոր։
Արամայիս Սարգսյան, նկարիչ, ՀԽՍՀ վաստակավոր նկարիչ։
Հայաստանի Հանրապետության քաղաքացիական օրենսգիրք

Հայաստանի Հանրապետության Քաղաքացիական օրենսգիրք (համար՝ ՀՕ-239), մասնավոր իրավական հարաբերությունների կարգավորմանն ուղղված հիմնական իրավական ակտը։ Ընդունվել է 1998 թ.-ի մայիսի 5-ին, ուժի մեջ է մտել 1999 թ.-ի հունվարի 1-ից։
ԱՊՀ շրջանակներում քաղաքացիական օրենսդրության հիմքում դրված են հիմնականում նույնական սկզբունքներ։ Դրան մեծ մասամբ նպաստել է ԱՊՀ երկրների միջխորհրդարանական ասամբլեայի կողմից ձեռնարկված օրենսդրությունների մոտարկման գործընթացը։
Իշտվան Սոնդի

Իշտվան Սոնդի (հունգ.՝ István Szondy, դեկտեմբերի 29, 1925(1925-12-29), Berettyóújfalu, Bihar County, Հունգարիայի թագավորություն - մայիսի 31, 2017(2017-05-31), Բուդապեշտ, Հունգարիա), հունգարացի հնգամարտիկ։ 
1948 թվականին մասնակցել է Լոնդոնում կայացած  Օլիմպիական խաղերի հնգամարտի մրցույթներին։ 1952 թվականին Հելսինկիի Օլիմպիական խաղերում ոսկե մեդալ է շահում խմբային առաջնության համար և բրոնզե մեդալ` անձնական։ 1953 թվականին Աշխարհի առաջնությունում ժամանակակից հնգամարտում նա շահում է արծաթե մեդալ։ 1954 թվականի Աշխարհի առաջնությունում` ոսկյա և բրոնզե մեդալներ։ 1955 թվականի Աշխարհի առաջնությունում` ոսկյա մեդալ։ 1956 թվականին Ստոլկհոլմում մասնակցում է ձիասպորտի օլիմպիական խաղերին, բայց մեդալ չի շահում։


== Ծանոթագրություններ ==
Կուապո

Կուապո, հնդկական ցեղ։ Ցեղի լեզուն ընդգրկված է սիունսկյան լեզվի Դեգիա ճյուղում։ Անդամների թիվը եղել է 3240 մարդ։ Կուապոները հայտնի են եղել XVI դարում։


== Տես Նաև ==
Կուապո (Հնդկական Գործակալություն)


== Ծանոթագրություններ ==


== Արտաքին հղումներ ==
Պաշտոնական կայքը
Сайт племени куапо
Ալեսսո

Ալեսանդրո Լինդբլադ (սվահիլի՝ Alessandro Lindblad, հուլիսի 7, 1991(1991-07-07), Ստոկհոլմ), հայտնի է Ալեսսո բեմական անունով  (անգլ.՝ Alesso), շվեդ դիջեյ և երաժշտական պրոդյուսեր էլեկտրոնային պարային երաժշտության ժանրում։ Լավագույնս հայտնի է իր «Heroes (we could be)» սինգլով, որով հանդես է եկել շվեդ երգչուհի Տուվե Լուի հետ։ Վերջինս դարձել է պլատինե մի քանի երկրներում։ Ալեսսոն ըստ DJ Magazine ամսագրի գտնվում է 100 լավագույն դիջեյների ցանկում, 37-րդ տեղում։


== Կենսագրություն ==
Ծնվել է 1991 թվականի հուլիսի 7-ին Ստոկհոլմում (Շվեդիա)։ Նա սկսել է դաշնամուր նվագել 7 տարեկանում, իսկ 16 տարեկանում նրան սկսում է հետաքրքրել էլեկտրոնային փոփ երաժշտությունը։ Առաջին անգամ ճանաչում է ձեռք բերել 2010 թվականին իր մինի-ալբոմի շնորհիվ։ Իսկ հետո սկսում է համագործակցության այլ առաջարկներ ստանալ այլ դիջեյներից։ Հետագա տարիներին նա աշխատել է բազմաթիվ երաժիշտների հետ, այդ թվում Թովե Լոյի, Ֆիո Հաչքրաֆթի, Ռայան Թեդերի, Քելվին Հարիսի, Աշերի, Դեյվիդ Գետտայի, EXO Չենի, Սեբաստիան Իգրոսսոյի։ Նա հանդես է եկել նաև բազմաթիվ երաժշտական ​​փառատոններում, ինչպիսիք են Կոաչելլան, Electric Daisy Carnival, Creamfields և Tomorrowland: 2012 թվականին, MTV հեռուստաալիքը Ալեսսոյին կոչվում է «EDM-արվեստագետներից մեկը, որոնց արժե հետևել» [8], իսկ երգչուհի Մադոննան անվանել է «հաջորդ մեծ կատարողը պարային երաժշտության մեջ»։
Ալեսսոյի «Forever» դեբյուտային ստուդիական ալբոմը թողարկվել է մայիսի 22-ին, Def Jam Records-ի կողմից։


== Սկավառակագրություն ==


=== Ստուդիական ալբոմ ===


=== Սինգլեր ===


=== Ռեմիքսներ ===
2010

Tim Berg — «Alcoholic» (Alesso Taking It Back Remix)
Deniz Koyu featuring Shena — «Time of Our Lives» (Alesso Remix)2011

Therese — «Drop It Like It’s Hot» (Alesso Remix)
Dúné — «Heiress of Valentina» (Alesso Remix)
Erik Holmberg and Niko Bellotto featuring JB — «Running Up That Hill» (Alesso Remix)
Nadia Ali, Starkillers and Alex Kenji — «Pressure» (Alesso Remix)
Swedish House Mafia — «Save the World» (Alesso Remix)
DEVolution — «Good Love» (Alesso Remix)
LMFAO featuring Lauren Bennett and GoonRock — «Party Rock Anthem» (Alesso Remix)
David Guetta featuring Sia — «Titanium» (Alesso Remix)
Jasper Forks — «River Flows In You» (Alesso Remix)2012

Arty — «When I See You» (Alesso Mix)
Keane — «Silenced by the Night» (Alesso Remix)2015

Maroon 5 — «This Summer» (Maroon 5 vs. Alesso)2016

Alesso — «I Wanna Know» (Alesso and Deniz Koyu Remix)
Jolin Tsai — «Play» (Alesso Remix)2017

The Chainsmokers and Coldplay — «Something Just Like This» (Alesso Remix)


=== Պրոդյուսերություն ===
2012

Usher — Numb
Example — Queen of Your Dreams


== Ծանոթագրություններ ==


== Արտաքին հղումներ ==
alessoworld.com Ալեսսո. պաշտոնական կայք
 Выступление  на фестивале Tomorrowland в Бельгии, 2016
 Выступление  на фестивале Tomorrowland в Бразилии, 2016
 Выступление  на фестивале Ultra в Майами, 2017
Մադագասկարյան վահանաոտ կրիա

Մադագասկարյան վահանաոտ կրիա (լատ.՝ Erymnochelys madagascariensis), սողունների դասի կողքավիզ կրիաների ենթակարգին պատկանող ողնաշարավոր կենդանի, որը գրանցված է միջազգային կարմիր գրքի մեջ, որպես կրիտիկական վիճակում գտնվող տեսակ։
Համարվում է Աֆրիկայի հարավում գտնվող Մադագասկար կղզու էնդեմիկ կենդանատեսակ։


== Տարածվածություն և կենսակերպ ==
Մադագասկարյան վահանաոտ կրիաները հայտնաբերվել են միայն Մադագասկար կղզում և համարվում են աֆրիկյան այս կղզու էնդեմիկ կենդանատեսակ։ Ապրում են կղզու արևմտյան և հյուսիսային շրջաններում, հիմնականում՝ գետի ավազաններում։
Նախընտրում է բնակվել հարթավայրային տարածքներում, սակայն, որպես չափանիշ ապրում է ծովի մակարդակից մինչև 800 մետր բարձրություններում։
Մադագասկարյան վահանաոտ կրիան ցերեկային կենսակերպ վարող սողուն է։ Սնվում է փոքրիկ ձկներով, երկկենցաղներով, կակղամորթներով, իսկ ավելի հաճախ՝ հոդվածոտանիներով։


== Նկարագրություն ==
Մադագասկարյան վահանաոտ կրիան միջին չափի սողուն է։ Մարմնի ընդհանուր երկարությունը կազմում է միջինում 50 սմ։
Սրա հետ մեկտեղ կողքավիզ այս կրիան ունի բավականին ծանր քաշ և կշռում է շուրջ 15 կգ։ Ընդհանուր հաշվով այս կրիան ունի մարմնի մուգ գունավորում և մաշկում գերակայում է մելանինը։ Ալբինոս առանձնյակներ գրեթե չեն հանդիպում։
Գունավորումը թույլ է արտահայտված փորի հետին շրջանում։ Առջևի և ետին վերջույթները համաչափ են և նույնագույն։


== Տե՛ս նաև ==
Մադագասկարյան կրիա


== Ծանոթագրություններ ==
Քեն Դավիթյան

Քենեթ Դավիթյան (անգլ.՝ Kenneth Davitian, հունիսի 19, 1953(1953-06-19), Լոս Անջելես, Կալիֆոռնիա, ԱՄՆ), ամերիկահայ դերասան։
Ծնվել է 1953 թվականի հունիսի 19-ին Լոս Անջելեսում։ Ճանաչում է ձեռք բերել «Բորատ» ֆիլմում խաղացած Ազամատա Բագատովա դերով որում նա խոսում է արևմտահայերենով։ Նկարահանվել է մի շարք գեղարվեստական ֆիլմերում օրինակ՝ («Հաճախորդը միշտ մեռած է») և տեսահոլովակներում՝ («The Smashing Pumpkins»։)


== Ծանոթագրություններ ==